**דור חדש של יצורים חיים**

**⏴ במבט חדש לכיתה ב**

**היקף יחידת הלימוד:** 1 - 2 שעורים

**עמודים:** 47 - 51

# מטרות

# התלמידים יציינו שיצורים חיים מתרבים ויש להם צאצאים.

* התלמידים יסבירו שהודות לצאצאים יש יצורים חיים חדשים בעולם.

# התלמידים יציינו שהתרבות (רביה) היא אחד ממאפייני החיים של יצורים חיים.

**הערכות לשיעור**

* להכין את כרטיס עם המילים **התרבות (רביה), צאצאים, דור**
* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A1%D7%91%D7%99%D7%91%D7%AA-%D7%97%D7%99%D7%99%D7%9D/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: דור חדש של יצורים חיים

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה עוסק במאפיין החיים התרבות (רביה). התרבות היא תנאי להמשך החיים.יצורים חיים, גם אם הם נושמים ומצליחים להשיג מזון ולשרוד, יחדלו להתקיים, למעשה, אם לא יעמידו אחריהם צאצאים ולא יהיה להם המשך.קוראים את הסיפור הקצר על החצר של סבא נתן וסבתא רות שבעמוד 47, מקיימים שיח בעזרת השאלות:* מהו המאורע המשמח שקרה בחצר של סבא נתן וסבתא רות?
* מדוע זה אירוע משמח?
* האם גם אתם חוויתם אירוע דומה?
* מה הרגשתם?
* כיצד דולי מגינה על גוריה?

מטרת השיח היא ליצור הניעה ללימוד נושא זה.  |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **בעלי חיים מתרבים,** עמוד 47. פעילות זו היא גרסה דיגיטלית של הפעילות בספר בגרסת נייר.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **צאצא ואימו,** עמוד 48. פעילות זו היא גרסה דיגיטלית של הפעילות בספר בגרסת נייר.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb), למשימה **משפחה שכזאת**. המשימה עוסקת בחסידה החולפת הארצנו בסתיו ובאביב. התלמידים מתוודעים להתנהלות הזוגית של החסידות הכולל בניית קן משותף, דגירה משותפת וכן טיפול בצאצאים.

מבצעים את המשימה **בעלי חיים מתרבים,** עמודים 47 - 48. |
| המשגה | מסכמים במליאת הכיתה בעזרת השאלה: מדוע חשובה ההתרבות ליצורים חיים? שבתבנית **שיח**, עמוד 49.כל היצורים החיים חולקים את אותו עיקרון של המשכיות אשר ממומש ביכולתם להתרבות. כאן חשוב להדגיש שכשם שהיצורים החיים מגוונים, כך גם הדרכים שלהם להעמיד צאצאיהם הן מגוונות. קוראים את קטעי המידע שבתבנית **היודעים אתם ש**, עמוד 49 בקטעי המידע צורות התרבות (רבייה) של בעלי חיים ואופן הטיפול בהם. קוראים את קטעי המידע הקצרים בתבנית **היודעים אתם ש, גם צמחים מתרבים** ועונים על השאלות, עמוד 50.הדוגמאות בתבנית היודעים אתם ש נועדה להדגים שגם צמחים, כמו כל היצורים החיים מתרבים ומעמידים צאצאים. משפט ההשלמה בסוף כל פסקה נועד להוכיח זאת באופן כמותי.קוראים את קטע המידע שבעמוד 51.קטע המידע נועד למשגה של מאפיין החיים התרבות. |
| יישום | הַתְאִימוּ בֵּין הַיְּצוּרִים הַחַיִּים לְצוּרַת הַהִתְרַבּוּת שֶׁלָּהֶם. הֵעָזְרוּ בַּמַּחְסָן הַמִּלִּים. גם כאן זו הזדמנות להעשרת אוצר המלים של התלמידים בהקשר הנלמד.צְפַרְדֵּעַ (מטיל)נָחָשׁ (משריץ ומטיל)פָּרָה (ממליטה)אִשָּׁה (יולדת)צֶמַח (מפזר זרעים)מַחְסָן מִלִּים: מְפַזֵּר זְרָעִים, מַשְׁרִיץ, מַטִּיל, מַמְלִיטָה, יוֹלֶדֶתהַשְׁלִימוּ אֶת הַמִּשְׁפָּטִים. הֵעָזְרוּ בַּמַּחְסָן הַמִּלִּים.1. (הַתַּרְבּוּת) הִיא מְאַפְיֵן חַיִּים שֶׁל יְצוּרִים חַיִּים.
2. עֲגָלִים הֵם (צֶאֱצָאִים) שֶׁל פָּרוֹת.
3. מִסְפָּר הַשָּׁנִים ב (דּוֹר) הוּא 25 שָׁנִים.
4. נְקֵבוֹת שֶׁל יוֹנְקִים (מַמְלִיטוֹת) צֶאֱצָאִים.
5. חֵלֶק מֵהַנְּחָשִׁים (מַטִּילִים) בֵּיצִים וְחֶלְקָם (מַשְׁרִיצִים) צֶאֱצָאִים חַיִּים.

מַחְסָן מִלִּים: דּוֹר, צֶאֱצָאִים, הַתַּרְבּוּת, מִטִּילִים, מַשְׁרִיצִים, מַמְלִיטוֹת* אפשר גם להציג משפטים נכונים ולא נכונים ולבקש שיציינו מה נכון.
* אפשר לבקש לחבר משפטים עם המלים השונות
* מומלץ להיכנס לאתר[**במבט מקוון**](https://mabatmekuvan.ramot.org/ramot-heb) (למנויים)**,** למשימה **משפחה שכזאת.** המשימה עוסקת במאפיין חיים: התרבות (רבייה) של החסידה, בזכר ובנקבה הבוגרים ובצאצאים. התלמידים חוקרים את הנושא באמצעות צפייה בסרטונים וקריאת קטעי מידע.
* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(למנויים)**,** למשימה **קן לציפור**. קינון עופות והטלה הוא אחד ממאפייני החיים. התלמידים חוקרים את מבנה הקן, מתאימים קן לציפור ומשווים בין קנים להכרת הדומה ושונה. כאן יש שילוב של שני מאפייני חיים: מחסה והתרבות.
 |
| סיכום ורפלקציה | קוראים את המשפטים שבתבנית **מה למדנו?,** בעמוד 51.אילו מלים חדשות למדתם?מה היה מעניין בשיעור? |